《悼吕居仁舍人》
宋代·张九成

精识高标不世才，泉台一掩怅难回。
词源断是诗书力，句法端从践履来。
西掖北门聊尔耳，春风秋月亦悠哉。
问君身后遗何物，只有窗间水一杯。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。